Ministru kabineta rīkojuma projekta

**“Par valsts nekustamo īpašumu nodošanu Daugavpils pilsētas pašvaldībai**” un

Ministru kabineta rīkojuma projekta “Grozījums Ministru kabineta 2019. gada 7. maija rīkojumā Nr. 212 “Par valsts nekustamo īpašumu pārdošanu”

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projektu mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Daugavpils pilsētas pašvaldības īpašumā valsts nekustamo īpašumu Aleksandra ielā 5A, Daugavpilī un nekustamo īpašumu Aleksandra ielā 11, Daugavpilī, lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomo funkciju īstenošanai. P**rojekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” 15.panta pirmās daļas 5.punkts.Daugavpils pilsētas domes 12.09.2019. sēdes lēmums Nr.562 (protokols Nr.31, 21.§) *„Par nekustamo īpašumu Aleksandra ielā 5A un Aleksandra ielā 11, Daugavpilī, pārņemšanu Daugavpils pilsētas pašvaldības īpašumā”.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts “**Par valsts nekustamo īpašumu nodošanu Daugavpils pilsētas pašvaldībai**” (turpmāk – Rīkojuma projekts) paredz nodot bez atlīdzības Daugavpils pilsētas pašvaldības īpašumā šādus Finanšu ministrijas valdījumā esošos nekustamos īpašumus:**1. Nekustamo īpašumu** (nekustamā īpašuma kadastra Nr.0500 011 0607) ‑ zemes vienību (zemes vienības kadastra apzīmējums 0500 011 0607) 739 m² platībā un būvi – noliktavu (būves kadastra apzīmējums 0500 011 0607 001) ‑ **Aleksandra ielā 5A, Daugavpilī**, kas ierakstīts zemesgrāmatā uz valsts vārda Finanšu ministrijas personā, Daugavpils pilsētas zemesgrāmatas nodalījumā Nr.100000111658.Nekustamajam īpašumam zemesgrāmatas nodalījuma III daļas 1.iedaļā ir ierakstīts apgrūtinājums- *īpašums atrodas Daugavpils pilsētas pilsētbūvniecības pieminekļa teritorijā, Daugavpils cietoksnis ar priekštilta nocietinājumu.*Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2020. ir 5557 *euro* (zemes vienība – 2631 *euro*+ būve - 2926 *euro*). Zemes vienībai noteiktais lietošanas mērķis: 1002 – *noliktavu apbūve*.Valsts nekustamais īpašums nav iznomāts.Saskaņā ar Ministru kabineta 2019.gada 7.maija rīkojuma Nr.212 “*Par valsts nekustamo īpašumu pārdošanu*” 1.2. apakšpunktu, nekustamo īpašumu bija paredzēts pārdot izsolē. Ņemot vērā, ka valsts akciju sabiedrība “Valsts nekustamie īpašumi” (turpmāk – VNĪ) minēto nekustamo īpašumu nav pārdevusi, kā arī, lai būtu tiesiski iespējams to nodot Daugavpils pilsētas pašvaldības īpašumā, Finanšu ministrija (VNĪ) vienlaicīgi ir izstrādājusi Ministru kabineta rīkojuma projektu “Grozījums Ministru kabineta 2019.gada 7.maija rīkojumā Nr. 212 “Par valsts nekustamo īpašumu pārdošanu”, kas paredz svītrot no minētā rīkojuma 1.2. apakšpunktu, kas paredzēja nekustamo īpašumu pārdot izsolē. 2. Nekustamo īpašumu (nekustamā īpašuma kadastra Nr.0500 011 1624) - zemes vienību (zemes vienības kadastra apzīmējums 0500 011 1624) 1135 m² platībā un būvi- pirti (būves kadastra apzīmējums 0500 011 1624 001) - Aleksandra ielā 11, Daugavpilī, kas ierakstīts zemesgrāmatā uz valsts vārda Finanšu ministrijas personā, Daugavpils pilsētas zemesgrāmatas nodalījumā Nr.100000112246.Nekustamajam īpašumam zemesgrāmatas nodalījuma III daļas 1.iedaļā ir ierakstīti šādi apgrūtinājumi:- *īpašums atrodas Daugavpils pilsētas pilsētbūvniecības pieminekļa teritorijā, Daugavpils cietoksnis ar priekštilta nocietinājumu;**- 0,4 kV elektrisko tīklu kabeļu līnijas aizsargjosla;**- nostiprināts ceļa servitūts par labu nekustamam īpašumam Možaiska ielā 62, Daugavpils (zemesgrāmatas nodalījums Nr.100000112247) un nekustamam īpašumam ar kadastra Nr.0500 011 1625;**- nostiprināts ceļa servitūts par labu nekustamam īpašumam Možaiska ielā 37, Daugavpils (zemesgrāmatas nodalījums Nr.100000112375) un nekustamam īpašumam ar kadastra Nr.0500 011 1627.*Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2020. ir 10055 *euro* (zemes vienība – 2510 *euro*+ būve - 7545 *euro*). Zemes vienībai noteiktais lietošanas mērķis: 0901 - *izglītības un zinātnes iestāžu apbūve.*Valsts nekustamais īpašums nav iznomāts.Minētie nekustamie īpašumi atrodas Daugavpils cietokšņa teritorijā. Saskaņā ar likuma "Par kultūras pieminekļu aizsardzību" 8.pantu, kultūras pieminekli var atsavināt, ja par nodomu to atsavināt īpašnieks ir paziņojis Nacionālajai kultūras mantojuma pārvaldei, attiecīgās reģionālās nodaļas inspektors, ja tas nepieciešams, ir apsekojis kultūras pieminekli un nākamais tā īpašnieks ir saņēmis Nacionālās kultūras mantojuma pārvaldes norādījumus par šā kultūras pieminekļa izmantošanu un saglabāšanu un viņam šie norādījumi ir izskaidroti.VNĪ ir saņēmusi Nacionālās kultūras mantojuma pārvaldes Latgales reģionālās nodaļas 07.11.2018. vēstuli Nr.NKMP/2018/14.3-04/5284 “*Par nosacījumiem valsts aizsargājamo kultūras pieminekļu atsavināšanai*” un 08.03.2019. vēstuli Nr. 06-01/1175 “*Par NKMP prasībām ēku konstrukciju demontāžas (bīstamības novēršanas) līdz pamatiem, tos saglabājot, būvprojekta izstrādei Daugavpilī, Hekeļa ielā 3, Aleksandra ielā 5 un Aleksandra ielā 11*”.No minētajām vēstulēm izriet, ka ēka Aleksandra ielā 5A un ēka Aleksandra ielā 11, Daugavpilī, nav iekļautas Valsts aizsargājamo kultūras pieminekļu sarakstā kā atsevišķi kultūras pieminekļi, bet tās atrodas valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu” ar valsts aizsardzības nr. 7428, teritorijā.Līdz ar to nekustamajiem īpašumiem Aleksandra ielā 5A un Aleksandra ielā 11, Daugavpilī, nav nepieciešami norādījumi par kultūras pieminekļa izmantošanu un saglabāšanu, bet nākamajam nekustamo īpašumu īpašniekam ir saistoši tiesību akti, kas regulē augstākminēto kultūras mantojuma objektu aizsardzību, kuru teritorijā nekustamie īpašumi atrodas.Ņemot vērā, ka nekustamo īpašumu sastāvā esošās būves ir sliktā tehniskā stāvoklī, Ministru kabineta 2019.gada 14.maija rīkojuma Nr. 226  “Par atļauju Finanšu ministrijai uzņemties ilgtermiņa saistības” 1.2. apakšpunktā bija paredzēts veikt darbības bīstamības un avārijas stāvokļa novēršanai, minētas būves nojaucot vai nodrošinot to konservāciju.Pamatojoties uz Daugavpils pilsētas domes 12.09.2019. lēmumu Nr.562 "Par nekustamo īpašumu Aleksandra ielā 5A un Aleksandra ielā 11, Daugavpilī, pārņemšanu Daugavpils pilsētas pašvaldības īpašumā" un lūgumu apturēt demontāžas darbus,VNĪ neuzsāka plānotos būvju demontāžas un teritorijas sakārtošanas darbus.Atbilstoši Daugavpils pilsētas domes lēmumam, nekustamais īpašums Aleksandra ielā 11, Daugavpilī, un nekustamais īpašums Aleksandra ielā 5, Daugavpilī, nepieciešams Daugavpils pilsētas pašvaldībai, lai saskaņā ar likuma „Par pašvaldībām” 15.panta pirmās daļas 5.punktu to izmantotu pašvaldības autonomās funkcijas - *rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) -* īstenošanai. VNĪ 18.12.2019. ir saņēmusi Daugavpils pilsētas pašvaldības e-pasta vēstuli ar papildus skaidrojumu par nekustamo īpašumu turpmāko izmantošanu. Daugavpils pilsētas pašvaldība informē, ka atbilstoši Daugavpils cietokšņa saglabāšanas un attīstības padomes 28.08.2019. lēmumam Nr. 71, ēka Aleksandra ielā 11 varētu būt nākotnē nepieciešama Tehnikas muzeja darbības nodrošināšanai. Daugavpils cietokšņa Inženierarsenāla ēkas restaurācija Imperatora ielā 8 ir uzsākta šī gada decembrī, tehnikas un industriālā mantojuma centra vai muzejs varētu uzsākt savu darbību tajā jau 2021. gadā. Ēka Aleksandra ielā 11 varētu būt izmantojama saimniecības funkcijām, kā noliktava vai darbnīcas. Daugavpils pilsētas dome ar 2020.gada 4.februāra vēstuli Nr. 1.2.-8/138 apliecina, ka Daugavpils pilsētas pašvaldība veiks nekustamo īpašumu atjaunošanas darbus sava budžeta ietvaros, sākot ar nākamo kalendāra gadu pēc Ministru kabineta rīkojuma par nekustamo īpašumu nodošanu Daugavpils pilsētas pašvaldība īpašumā pieņemšanas, kā arī plānos līdzekļu piesaisti nekustamo īpašumu attīstībai nākamajā Eiropas Savienības fondu plānošanas periodā 2021.–2027. gadā. Vienlaicīgi Daugavpils pilsētas dome informē, ka ēku Aleksandra iela 5A, Daugavpilī, plānots izmantot administratīvi-saimnieciskām funkcijām, saistībā ar kempinga attīstību blakus esošo nekustamo īpašumu Aleksandra ielā 1 un Aleksandra ielā 3 teritorijā, kas atbilst likuma „Par pašvaldībām” 15. panta pirmās daļas 5. punktā minētās pašvaldības autonomās funkcijas (rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) īstenošanai.VNĪ izvērtēšanas komisija 2019.gada 2.oktobra (prot. Nr.IZKP-19/40, 5.un 6.punkts) ir lēmusi noteiktā kārtībā sagatavot un virzīt Ministru kabineta rīkojuma projektu par nekustamā īpašuma (kadastra Nr.0500 011 1624) Aleksandra ielā 11, Daugavpilī, un nekustamā īpašuma (kadastra Nr.0500 011 0607) Aleksandra ielā 5A, Daugavpilī, nodošanu bez atlīdzības Daugavpils pilsētas pašvaldības īpašumā pašvaldības autonomās funkcijas - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (*organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c*.) - īstenošanai.Nav paredzams, ka nekustamo īpašumu nodošana Daugavpils pilsētas domei varētu izraisīt būtisku ietekmi uz pārrobežu ieguldījumiem vai uzņēmējdarbību (piemēram, ka Tehnikas muzejs vai kempings atbalsta rezultātā varētu piesaistīt ievērojami vairāk ārvalstu tūristu Daugavpils pilsētai kā pašlaik) un ka līdz ar to izpildītos viena no komercdarbības atbalsta pazīmēm – finansiālā palīdzība ietekmē tirdzniecību un izkropļo konkurenci ES iekšējā tirgū. Tādējādi, neizpildoties vismaz vienai no komercdarbības atbalstu raksturojošām pazīmēm, rīkojuma projektā paredzētais atbalsts nekvalificējas kā komercdarbības atbalsts. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils pilsētas pašvaldības iedzīvotāji un tās viesi. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.euro) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekts neskar valsts budžetu. Daugavpils pilsētas pašvaldībai radīsies izdevumi, pārreģistrējot valsts nekustamos īpašumus uz sava vārda un nekustamā īpašuma uzturēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ un Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

vita.bruzas@vni.lv